พระมหาวีรวงศ์ พระญาณดิลก ส.ป.ก. รวมธารน้ำใจใหญ่มอบให้สู้ภัยโควิด-19
อุทัยธานี รวมพลังน้ำใจมอบอาหาร และแอลกอฮอล์ให้ผู้ที่ได้รับผลกระทบจากโควิด-19เมื่อวันที่ 23 เม.ย.63 ดร.วิณะโรจน์ ทรัพย์ส่งสุข เลขาธิการ ส.ป.ก. กล่าวว่า จากการแพร่ระบาดของไวรัสโคโรนา โควิด-19 ส่งผลให้ประชาชนต้องปรับเปลี่ยนวิถีชีวิตเป็นอย่างมาก ทั้งในส่วนของหน่วยงานภาครัฐมีมาตรการเพื่อลดความแออัดในที่ทำงานด้วยการลดจำนวนบุคลากรในการมาทำงาน ณ ที่ตั้งทำงาน โดยให้บุคลากรส่วนหนึ่งทำงานที่บ้าน (work from home) ประกอบการเว้นระยะห่างระหว่างบุคคล social distancing และภาคเอกชนที่ต้องประสบกับการชะงักงันทางเศรษฐกิจเพราะต้องปิดกิจการบางส่วนชั่วคราวเพื่อให้พนักงานหยุดหรือทำงานที่บ้านเช่นกัน เพื่อป้องกันความเสี่ยงในการรับหรือแพร่เชื้อโรคไปสู่บุคคลอื่นและมาสู่ตัวเองเลขาธิการ ส.ป.ก. กล่าวอีกว่า ในวิกฤติของโรคระบาดโควิด-19 ประชาชนจำนวนมากขาดรายได้จากอาชีพหลัก ทำให้มีความเดือดร้อนทั้งทางกายและใจ โอกาสนี้ ส.ป.ก. ร่วมกับสมเด็จพระมหาวีรวงศ์ วัดราชบพิธฯ เลขานุการสมเด็จพระสังฆราช และพระญาณดิลก เจ้าอาวาสวัดมกุฎคีรีวัน พร้อมด้วยเกษตรกรจากกลุ่มวิสาหกิจชุมชนเกษตรอินทรีย์วิถีไทยในเขตปฏิรูปที่ดิน จ.อุทัยธานี ซึ่งมีความเข้าใจในสภาวการณ์และตั้งใจที่จะแบ่งปันความช่วยเหลือและบรรเทาความเดือดร้อนแก่ผู้ที่ได้รับผลกระทบ จึงได้นำอาหารสด อาหารแห้งพร้อมอุปกรณ์ป้องกันโควิด-19 เบื้องต้น จำนวน 200 ชุด มาแจกให้แก่ลูกจ้างและแม่บ้าน ส.ป.ก. และพี่น้องประชาชนโดยรอบ ส.ป.ก. ทั้งสองแห่ง ประกอบด้วย ข้าวสาร ไข่ไก่ ผักสด มะม่วง ชุดผักพร้อมน้ำพริก น้ำอ้อยคั้นสด น้ำหมากเม่า และเจลแอลกอฮอล์ล้างมือทั้งนี้ ส.ป.ก. ได้ดำเนินการตามมาตรการ social distancing โดยจัดแถวในการรอรับของให้มีระยะห่าง 1-2 เมตร จัดเตรียมเจลแอลกอฮอล์ล้างมือ เครื่องวัดอุณหภูมิ พร้อมทั้งจัดรอบเวลาในการแจกของให้แก่ผู้ที่ได้รับผลกระทบด้วยเป็นความตั้งใจของ ส.ป.ก. คณะสงฆ์ และพี่น้องเกษตรกร ที่ต้องการให้ความช่วยเหลือกับประชาชนที่ได้รับผลกระทบในช่วงสถานการณ์แบบนี้ โดยผลิตผลทางการเกษตรของเกษตรกรในเขตปฏิรูปที่ดินทั้งผักและผลไม้นอกจากจะนำไปจำหน่ายแล้ว เกษตรกรยังได้แบ่งส่วนหนึ่งเพื่อนำมาแจกจ่ายให้แก่พี่น้องประชาชนที่ได้รับผลกระทบอีกด้วย และเชื่อมั่นว่าเราคนไทยจะผ่านวิกฤตินี้ไปด้วยกัน เลขาธิการ ส.ป.ก. กล่าว.
สมเด็จพระมหาวีรวงศ์ วัดราชบพิธฯ เลขานุการสมเด็จพระสังฆราช และพระญาณดิลก เจ้าอาวาสวัดมกุฎคีรีวัน ร่วมกับ ส.ป.ก. พร้อมด้วยเกษตรกรจากกลุ่มวิสาหกิจชุมชนเกษตรอินทรีย์วิถีไทยในเขตปฏิรูปที่ดิน 
โควิด-19,ไวรัสโคโรนา,ไวรัสโคโรน่า,สมเด็จพระมหาวีรวงศ์,ส.ป.ก.,ร่วมพลังธารน้ำใจ,เกษตรกรอุทัย,ข่าวทั่วไป